— Лічу, вялікі плён прынесла б аб’яднанне ўсёй соцыякультурнай сферы аграгарадка пад адным дахам, у адзін соцыякультурны цэнтр. Дзейнасці ўстаноў, што працуюць у розных сферах, патрэбна кансалідацыя. Бо ніва ў нас адна, і калі кожны цягне коўдру ў свой бок, комплекснаму вырашэнню нашых задач гэта зусім не спрыяе. Дарэчы, у галіне культуры мы гэтую кансалідацыю ўжо практыкуем: раней тое ці іншае свята рабілася сіламі аднаго Касцюковіцкага цэнтра культуры, цяпер жа да яго падрыхтоўкі падключаюцца і школа мастацтваў, і музей, і Дом рамёстваў… У выніку свята атрымліваецца куды цікавейшае ды маштабнейшае.